google/wiki40b huggingface dataset:
Altajsko

Prírodné podmienky

Nachádza sa v Južnom Sibíri na hranici s Mongolskom a Kazachstanom, niekedy sa jej hovorí tiež Ruský Tibet. Má rozlohu 92 600 km² a 202 947 obyvateľov. Hlavným mestom je Gorno-Altajsk. Platí tu Novosibírsky čas (SEČ+ 5 hod).

Obyvateľstvo

V Altajsku žije 57 % Rusov, co je asi 116 000 ľudí. Ďalej nasledujú etnickí Altajci, čo je iba 30,7 % obyvateľov - 62 000 ľudí. Tiež sú tu zastúpené menšiny z bývalých republík ZSSR, ako napr. Ukrajinci alebo Kazachovia. V krajine je iba jedna univerzita, ktorou je Gorno-Altajská štátna univerzita.

Ekonomika

V Altajsku prevláda pestovanie poľnohospodárskych plodín, ktoré spracováva potravinársky priemysel (ten je v Altajskej rep. rozvinutý najviac). Nasleduje ťažba dreva (do Altajska čiastočne zasahuje severská tajga). V krajine je tiež veľa nerastných surovín (napr. zlato, striebro, železná ruda, lítium a ďalšie), ktoré sa ťažia.

Doprava

Altajsko nemá železnicu. Hlavný cestný ťah vedie z Gorno-Altajska do mesta Koš-Agač horskými údoliami a ďalej na juh, priesmykom Dörböt Dabaan do Mongolska. Tiež je tu niekoľko letísk pre osobnú dopravu.
Nitrica (obec)

Dejiny

Prvá písomná zmienka o obci Račice je z roku 1113, ktorá tvorí hornú časť súčasnej obce Nitrica. Na Zoborskej listine sú v roku 1249 už uvedené aj Dvorníky. Zlúčením oboch obcí v roku 1960 vznikla súčasná obec Nitrica.
O vývine obce sa písomné správy nezachovali. Z rozprávania starších ľudí je známe, že obyvatelia sa v tomto období zaoberali poľnohospodárstvom, priekupníctvom a predajom ovocia a v najstarších dobách predajom hlinených hrncov, ktoré sami zhotovovali.
Hlavným zdrojom výživy tunajšieho obyvateľstva bolo pestovanie ovocia spojené s potrhovým obchodom. Po prvých obchodníkoch z Račíc a Dvorník zostala dodnes prezývka „korenári“ – podľa obchodníkov, ktorí kupčili s korením, hlavne so šafranom.

Pamiatky

V obci je vystavaný nový kostol zasvätený sv. Michalovi, a nachádza sa tu kaplnka zasvätená Božskému Srdcu Ježišovmu, ktorú dali postaviť v roku 1919 Michal Šramka s manželkou Karolínou na pamiatku svojich dvoch synov padlých vo svetovej vojne na ruskom bojisku.
Pernay

Poloha

Obec má rozlohu 17,61 km². Najvyšší bod je položený 119 m n. m. a najnižší bod 60 m n. m.

Obyvateľstvo

Počet obyvateľov obce je 1 093 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Did It Again (pieseň Shakiry)

Videoklip

Video režírovala Sophie Mullerová . Natáčalo sa 17. a 18. septembra 2009 v Los Angeles. Video oficiálne vyšlo 30. októbra 2009. Na začiatku videa je Shakira v saune so svojimi priateľkami. Vo videu predvádza Shakira posteľnú gymnastiku s mladým mužom. Vystupujú v ňom tiež Korejské ženy , ktoré bijú na bubny. Na koniec videa Shakira tancuje v hale , osvetlenej lúčmi svetla. V zremixovanej verzii so spevákom Kid Cudom vystupuje Kid v rovnakej hale ako Shakira.

Umiestnenie v hitparádach

Pieseň sa dostala až na vrchol U.S. Billboard Latin Pop Songs a U.S. Billboard Dance/Club Play Songs. Po tom čo Shakira odspievala pieseň v sútaži "X Factor" sa v Oficialnej Britskej Hitparade vyšplhala z 135. miesta až na 26. miesto.

Kritika

Kritici označili túto skladbu ako briliantovú, teda oveľa lepšiu ako skladbu „She Wolf“.

Propagácia

Shakira odspievala túto pieseň aj MTV European Music Awards 5.Novembra 2009 v Berlíne a tiež v Britskej súťaži talentov "X Factor".
Lods

Poloha

Obec má rozlohu 6,25 km². Najvyšší bod je položený 770 m n. m. a najnižší bod 355 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zoersel

Obyvateľstvo

Zoersel má približne 21 265 obyvateľov (2010).
The Terror

1. séria

Prvá séria rozpráva udalosti Franklinovej expedície v rokoch 1845–1848, doplnené o prvky fikcie. Posádka polárnej expedície Kráľovského námorníctva na lodiach HMS Erebus a HMS Terror sa vydá do nezmapovaného územia hľadať severozápadný prejazd. Ich lode však čoskoro uviaznu a posádka musí prežiť v odľahlej zamrznutej krajine.

2. séria

Druhá séria sa odohráva na západnom pobreží USA počas druhej svetovej vojny v japonsko-americkom internačnom tábore.

Produkcia

V marci 2016 stanica AMC potvrdila, že objednala výrobu 10 častí seriálu The Terror. Jedným z výkonných producentov seriálu je Ridley Scott. Väčšina seriálu sa nakrúcala v štúdiu v Budapešťi v Maďarsku, rovnako ako Scottov film Marťan z roku 2015. Seriál obsahuje veľké množstvo digitálnych špeciálnych efektov (CGI), ktoré boli použité prevažne na exteriérové arktické scény. Aby však navodili atmosféru chladu, štúdio bolo v zime otvorené poveternostným podmienkam a nakrúcalo sa aj v teplote -15°C. Niektoré scény sa nakrúcali na Chorvátskom ostrove Pag.
22. júna 2018 bola potvrdená druhá séria, ktorá bude mať 10 častí a vysielať sa začne 12. augusta 2019. Spolutvorca seriálu Alexander Woo bude showrunnerom tejto série a Max Borenstein bude výkonným producentom seriálu. Josef Kubota Wladyka je režisérom prvej časti druhej série. Druhá séria bude niesť názov The Terror: Infamy a nakrúcať sa začala 14. januára 2019 vo Vancouveri.
Kresťanský socializmus

Kresťanský socializmus je učenie zdôvodňujúce možnosť spojenia kresťanských ideí so socializmom na základe toho, že socialistické idey obsahujú už evanjeliá.
Kresťanský socializmus hlása zmierenie tried, kresťanskú lásku a idey premeny spoločnosti mravným zdokonaľovaním ľudí. Vznikol v prvej polovici 19. storočia.
Le Verdon-sur-Mer

Poloha

Obec má rozlohu 17,09 km². Najvyšší bod je položený 36 m n. m. a najnižší bod 0 m n. m.

Obyvateľstvo

Počet obyvateľov obce je 1 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hyacinthe Rigaud

Životopis

Narodil sa v Perpignane, ktorý pripadol Francúzsku krátko po jeho narodení (7. novembra). K maliarstvu ho priviedli rodičia, ktorí tiež vynikali ako umelci. V mladosti odišiel do Montpellieru, kde začal študovať najprv u maliara Paula Pezeta, neskôr u Henriho Verdiera a Antoina Ranca. V roku 1682 sa presťahoval do Paríža, kde začal so štúdiom u Charlesa Le Bruna a kde získal "Prix de Rome".

Tvorba

Jeho portréty vynikajú precíznym vypracovaním a u väčšiny z portrétovaných osôb sa objavujú i tradičné pózy. Za svoj život ich vytvoril celé desiatky a najčastejšie sa na nich objavovali panovníci, veľvyslanci, generáli, dvorania, cirkevní hodnostári a iné osobnosti kráľovského dvora. Bol veľmi obľúbeným dvorným maliarom francúzskeho kráľa Ľudovíta XIV.. Svojho panovníka portrétoval aj v roku 1701 a ide zrejme o jeho najznámejšie dielo, ktoré je v súčasnej dobe umiestené v Louvri v Paríži, jeho replika sa nachádza vo Versailles. Obraz sa následne stal príkladom pre panovnícke portréty v celej Európe. 
Medzi ďalšie portrétované osobnosti patrili  aj Ľudovít XV., ktorý ho v roku 1727 povýšil do rytierskeho stavu,  Antoine Anselme, Jules Hardouin Mansart, Louis Henri de La Tour d'Auvergne, španielsky kráľ Filip V., kardinál Guillaume Dubois, spisovateľ Jean de La Fontaine, alebo dramatik Thomas Corneille.
Lebka

Lebka (lat. cranium) je súčasť kostry stavovcov, ktorá predovšetkým chráni mozog. Je vytvorená z množstva lebečných kostí a je pohyblivo naviazaná na chrbticu.
Zvyčajne na nej rozoznávame časť tvárovú a mozgovú (mozgovňu). Tvárová časť obsahuje vyústenia zmyslových orgánov a ústnu dutinu. Dutá mozgová časť chráni mozog.
Speloncato

Poloha

Obec má rozlohu 17,67 km². Najvyšší bod je položený 1 331 m n. m. a najnižší bod 49 m n. m.

Obyvateľstvo

Počet obyvateľov obce je 291 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Touches

Poloha

Obec má rozlohu 35,15 km². Najvyšší bod je položený 52 m n. m. a najnižší bod 3 m n. m.

Obyvateľstvo

Počet obyvateľov obce je 2 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
1. futsalová liga žien 2018/19

Systém súťaže

Systém súťaže zostal podobný a pozostával iba zo základnej časti. Tá sa organizovala formou šiestich turnajov, každý v inom dejisku. Každý s každým odohral po 2 zápasy.
Nadplukovníčka Mária

I. dejstvo

Dej operety sa odohráva počas revolúcie v roku 1848. Máriu žijúcu vo Viedni a sympatizujúcu s maďarmi, chcú rodičia vydať za rakúskeho dôstojníka. Prichádza jej teta Antónia z Uhorska, v sprievode svojho obdivovateľa Draskóczyho. Verí v lásku a keď vidí, že Mária svojho snúbenca nemiluje, rozhodne sa ju „uniesť“ k sebe do Uhorska. V prístave Mária spoznáva mladého poručíka Bálinta a padnú si do oka. Keď vyjde na javo, že Mária je dcéra nemeckého šľachtica a nepriateľa revolúcie, Bálint ju už nechce vidieť. Medzitým vypuknú nepokoje a jediný spôsob ako odísť je prezliecť sa do uniformy a tak nastúpiť na parník. Mária neváha a prezlečie sa za vojaka.

II. dejstvo

Mária sa dostáva do revolučnej armády. Bálint sa stane jej veliteľom, ale ju v prezlečení nespozná. Mária prejavuje veľkú vytrvalosť a odhodlanie, a takto dokazuje svoje vlastenectvo. Za hrdinské činy ju Vyznamená sám vodca revolúcie Lajos Kossuth. Ten sa zhodou okolností pozná s jej tetou Antóniou z mladých čias, a Draskóczy začne na nich žiarliť.
Máriin snúbenec je dôstojníkom rakúskej armády a padne do zajatia. Od Márie vyžobre zbraň, aby mohol „hrdinsky ukončiť svoj život“. Keď ju však dostane, použije ju na útek.
Revolučná armáda obsadzuje Budapešť a úspech poriadne oslávi. Na ples príde Mária v ženských šatách a vyzradí Bálintovi, kým naozaj je. V tom Máriu obvinia zo zrady, keďže dala väzňovi pištoľ. Bálint uteká za ním, aby Máriu zachránil.

III. dejstvo

Bálintovi sa podarí väzňa opäť chytiť a stiahnu obvinenia proti Márii. Je však urazený, že o zásnubách nič nevedel. Mária ho ľahko presvedčí, že išlo o zásnuby z donútenia a potom už ich láske už nič nestojí v ceste. Aj Draskóczy získa svoju vysnívanú Antóniu, keďže Kossuth pochopil, ako sa majú radi a požehná im. On sám vedie revolúciu, a tomu sa musí aj tak venovať celou svojou silou.
Marsangy

Poloha

Obec má rozlohu 14,68 km². Najvyšší bod je položený 186 m n. m. a najnižší bod 68 m n. m.

Obyvateľstvo

Počet obyvateľov obce je 843 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wasseiges

Obyvateľstvo

Wasseiges má približne 2 654 obyvateľov (2010).
Ján Rybár (1911)

Ján Rybár (* 9. február 1911, Černík – † 2005, Pezinok) bol slovenský kresťanský filozof, katolícky kňaz a piarista.
Študoval v nitrianskom teologickom učilišti a za kňaza bol vysvätený v roku 1938. V rokoch 1940-1950 vyučoval ako stredoškolský učiteľ na piaristickom gymnáziu v Trenčíne. V roku 1943 získal doktorát z filozofie. V pastorácii pôsobil ako kaplán a správca fary v Marianke, Štefanovej a v rokoch 1973 - 1992 v Zborove. Od roku 1992 žil v Charitnom dome v Pezinku.
Sústredil sa predovšetkým na skúmanie vzťahu duše a tela. Z povahy vzájomnej podmienenosti psychickej a fyzickej sféry v človeku mu vyplynulo, že duša je samostatná duchovná substancia. Duševný život človeka je síce viazaný na mozog, no nie celkom, presahuje túto viazanosť. Jeho činnosti sa nevyčerpávajú mozgovými procesmi a poukazujú na subsistujúci duchovný a personálny základ.
Joël Sloof

Svetový pohár

V rámci SP doposiaľ nevybojoval žiadne body. Najlepšie umiestnenie dosiahol v sezóne 2012/13, keď v pretekoch šprintu v rakúskom Hochfilzene skončil na 62. mieste.
ISO 3166-2:HR

Kódy ISO 3166-2 pre Chorvátsko identifikujú 20 žúp (županija) a hlavné mesto Záhreb. Prvá časť (HR) je medzinárodný kód pre Chorvátsko, druhá časť pozostáva z dvoch čísel identifikujúcich župu.

Zoznam kódov

HR-01 Záhrebská župa (Zagrebačka županija, Záhreb)
HR-02 Krapinsko-zagorska županija (Krapina)
HR-03 Sisačko-moslavačka županija (Sisak)
HR-04 Karlovačka županija (Karlovac)
HR-05 Varaždínska županija (Varaždín)
HR-06 Koprivničko-križevačka županija (Koprivnica)
HR-07 Bjelovarsko-bilogorska županija (Bjelovar)
HR-08 Primorsko-goranska županija (Rijeka)
HR-09 Ličko-senjska županija (Gospić)
HR-10 Virovitičko-podravska županija (Virovitica)
HR-11 Požeško-slavonska županija (Požega)
HR-12 Brodsko-posavska županija (Slavonski Brod)
HR-13 Zadarska županija (Zadar)
HR-14 Osječko-baranjska županija (Osijek)
HR-15 Šibensko-kninska županija (Šibenik)
HR-16 Vukovarsko-srijemska županija (Vukovar)
HR-17 Splitsko-dalmatinska županija (Split)
HR-18 Istria (Istarska županija/Regione istriana, Pazin/Pisino)
HR-19 Dubrovačko-neretvanska županija (Dubrovník)
HR-20 Međimurska županija (Čakovec)
HR-21 Záhreb (Zagreb)
Edward George Gibson

Mladosť a výcvik

Ako dieťa bol často chorý a často ležal v nemocnici. Otec sa rozhodol uzdraviť ho intenzívnym športovaním, nútil ho často behať a hrať futbal. Liečebná kúra dokonale zabrala. Po základnej a strednej škole sa dostal na University of Rochester a v roku 1959 ju úspešne absolvoval. V roku 1965 dokázal obhájiť doktorát fyzikálnych vied na kalifornskom technologickom inštitúte (California Institute of Technology). Potom prijal miesto v laboratóriu praktických výskumov firmy Phileo Corp. Napísal monografiu s názvom Pokojné Slnko. Je ženatý a má štyri deti. Do tímu kozmonautov bol prijatý v júni 1965. Najprv prešiel ročným leteckým výcvikom na vojenskej základni Williams v Arizone, potom nasledoval vlastný kozmonautický výcvik.

Po lete

Po niekoľkých mesiacoch od návratu na Zem sa Gibson rozhodol z NASA odísť a v spoločnosti Aerospace Corporation sa venoval vyhodnocovaniu celého programu Skylab. Podieľal sa aj na príprave možných využití pripravovanej európskej orbitálnej stanice Spacelab. V marci 1977 sa k NASA na tri roky vrátil. V roku 1993 bol prezidentom spoločnosti Gibson International Corp. v Carlsbade.
Le Vaudioux

Poloha

Obec má rozlohu 6,01 km². Najvyšší bod je položený 848 m n. m. a najnižší bod 540 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stabroek

Obyvateľstvo

Stabroek má približne 17 966 obyvateľov (2010).
Vlajka štátu Washington

Opis

Vlajka má zelený list, v ktorého strede je položená pečať štátu. Tá zobrazuje portrét prezidenta Georga Washingtona na modrom kruhovom pozadí. Okolo modrého poľa je žlté medzikružie nesúce nápis: "The Seal of the State of Washington" (slovensky:Pečať štátu Washington 1889). Zatiaľ čo pečať bola prijatá ešte pred vstupom štátu do Únie v roku 1889, vlajka bola prijatá až dňa 5. mája 1923, teda takmer tridsať rokov po vstupe.

Zaujímavosť

Ide o jedinú vlajku zo všetkých vlajok štátov Spojených štátov, ktorá má zelený list, a ktorá zobrazuje portrét určitého skutočného človeka - prezidenta Georga Washingtona.
MHD Skalica

MHD Skalica je mestská hromadná doprava v meste Skalica, ktorú prevádzkuje SKAND Skalica s.r.o. a tvoria ju dve autobusové linky, v lete ich dopĺňa jedna sezónna linka.

História

Jedna z najmenších a zároveň najmladších MHD na Slovensku začala premávať 1. marca 2009 a to na jednej linke číslo 100. Už toho roku sa v lete zriadila aj linka do Zlatníckej doliny (sezónna) vtedy radená ešte ako linka 102, na ďalší rok bola prečíslovaná na linku číslo 200. Uvažovalo sa aj o zriadení linky k Baťovmu kanálu, tento variant však nebol nikdy realizovaný. Od 1. apríla 2012 sa zriadila nová linka číslo 150 do priemyselnej zóny. Od konca roku 2016 sa do premávky zaradili dva nové midibusy Rošero First. Staré minibusy podstúpili generálnu opravu a od 1.3.2017 premávajú na spojoch linky číslo 100 premávajúcich k domovu dôchodcov.
Ossenx

Poloha

Obec má rozlohu 4,02 km². Najvyšší bod je položený 219 m n. m. a najnižší bod 77 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ychoux

Poloha

Obec má rozlohu 111,28 km². Najvyšší bod je položený 71 m n. m. a najnižší bod 37 m n. m.

Obyvateľstvo

Počet obyvateľov obce je 1 924 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cromary

Poloha

Obec má rozlohu 5,36 km². Najvyšší bod je položený 282 m n. m. a najnižší bod 215 m n. m.

Obyvateľstvo

Počet obyvateľov obce je 239 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Came (Pyrénées-Atlantiques)

Poloha

Obec má rozlohu 33,9 km². Najvyšší bod je položený 177 m n. m. a najnižší bod 1 m n. m.

Obyvateľstvo

Počet obyvateľov obce je 833 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roman Šebrle

Životopis

Skúšal viacero športov. V ich rodine mal šport dlhú tradíciu, jeho otec sa venoval lyžovaniu a skoku do výšky, preto sa aj Roman uberal týmto smerom. Štrnásť rokov hrával súťažne futbal a popri tom sa začal venovať atletike. Najskôr trénoval v Týništi nad Orlicí a v Pardubiciach. Najlepšie mu išiel skok do výšky, v ňom aj teraz stabilne skáče okolo 210 cm. Doma na dvore mu vyrobili doskočisko a začal trénovať. Vyštudoval gymnázium a nadstavbu v odbore informatika. Po úspechu Roberta Změlíka na barcelonskej olympiáde sa začal výraznejšie zaujímať o desaťboj. Bez špeciálneho tréningu v ňom dosiahol skvelých 7135 bodov. Od roku 1995 vrcholovo trénuje v armádnom klube Dukla Praha. Spočiatku bol v Česku v tieni slávnejších atlétov Jana Železného, ktorého si veľmi váži a nachádza uňho cenné rady do oštepárskeho tréningu, a Tomáša Dvořáka, ktorý na olympiáde v Atlante obsadil skvelé tretie miesto.
Šebrle sa prvého výraznejšieho úspechu dočkal v roku 1997, keď vyhral univerziádu a na majstrovstvách sveta v Aténach obsadil 9. miesto. Na olympiádu v Sydney cestoval ako jeden z favoritov. Zlato mu uniklo naozaj len o vlások potom ako bola zrušená diskvalifikácia Estónca Noola v hode diskom. Obsadil "len" 2. miesto za Noolom.
V roku 2001 sa stal halovým majstrom sveta v sedemboji a na mítingu v rakúskom Götzise utvoril svetový rekord keď sa mu ako prvému v histórii podarilo prekonať 9000 bodovú hranicu. Získal 9026 bodov. O svetovom rekorde sa rozhodlo až v záverečnom behu na 1500 m kde zlepšil svoje doterajšie maximum o 7 sekúnd. Ako hovorí, dosiahol to najmä vďaka svojej pevnej vôli.
Aj rok 2002 bol mimoriadne úspešný, okrem toho že sa mu narodil syn získal prvé miesto na otvorených aj halových ME a na mítingu Grand prix. Je logické , že bol vyhlásený za atléta roka. Prvé miesto obhájil aj o rok a v roku 2004 sa dokonca stal športovcom roka v Česku, keď  na olympiáde v Aténach získal zlato výkonom 8893 b. Prezident mu udelil medailu za zásluhy a bola mu prepožičaná hodnosť majora.
Roman Šebrle žije v Prahe so svojou manželkou Evou, bývalou reprezentantkou v behu na 400 a 800 metrov., ktorá je aj 
jeho poradcom v bežeckom tréningu. V skoku do výšky spolupracuje s bratmi Janků a v skoku o žrdi, jednej z jeho slabších disciplín ho trénuje Pavel Beran. Vo voľnom čase sa najradšej venuje golfu a  rôznym športom, ku ktorým si vypestoval vzťah už k detstve. Okrem športu kladie na popredné miesta v svojom rebríčku hodnôt rodinu.
V ďalších rokoch pokračoval v zbieraní úspechov, roku 2005 obsadil 2. miesto na MS a 1. na halových MS. V roku 2006 zase získal zlato na ME a bronz na halových MS. Dva razy za sebou získal ocenenie atlét roka(2005, 2006).
Saint-Claude (Guadeloupe)

Polohopis

Saint-Claude má rozlohu 34,3 km².

Obyvateľstvo

Saint-Claude má 10624 obyvateľov (2009).
Graf vývoja obyvateľstva:
Zdroje: INSEE
Saint-Remy-Chaussée

Poloha

Obec má rozlohu 5,17 km². Najvyšší bod je položený 182 m n. m. a najnižší bod 136 m n. m.

Obyvateľstvo

Počet obyvateľov obce je 511 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Transpirácia (botanika)

Kutikulárna (pokožková) transpirácia

Voda z listov sa vyparuje cez kutikulu. Je zvyčajne oveľa menej intenzívna, ako prieduchová transpirácie a na rozdiel od prieduchovej je neregulovateľná. Znížením vlhkosti vzduchu z 95 % na 50 % sa kutikulárna transpirácia zvýši 5 až 6-krát.

Prieduchová (stomatárna) transpirácia

Prieduchová alebo stomatárna transpirácia je výdaj vody cez prieduchy (stómy). Voda sa odparuje z tenkostenných buniek špongiového parenchýmu do medzibunkových priestorov a cez prieduchy prechádza von. Vďaka tomu sa z prieduchových štrbín sa vždy uvoľňuje väčšie množstvo vody, ako by uvoľnila otvorená voľná hladina s rovnakou plochou. Stomatárna transpirácia je zvyčajne omnoho intenzívnejšia ako kutikulárna, ale ich vzájomný pomer sa môže meniť pod vplyvom vonkajších faktorov. Stomatárnu transpiráciu môže rastlina regulovať rôznym stupňom otvorenia prieduchovej štrbiny.
Intenzita stomatárnej transpirácie veľmi závisí od veľkosti prieduchovej štrbiny, ako aj od počtu prieduchov na rastline. Súhrnná plocha prieduchových štrbín tvorí približne 0,6 až 1 % celkovej listovej plochy, u niektorých rastlín sa však zistili hodnoty až do 3,6 %. Intenzita výdaja vody závisí od veľkosti štrbiny. U väčšiny rastlín možno pozorovať denný rytmus otvárania prieduchov; ráno sa otvárajú a večer zatvárajú. V tme je zvyčajne transpirácia mnohonásobne nižšia než za svetla. Intenzívnejšie však na vyvolanie ich zatvorenia pôsobí deficit vody: ak rastline chýba voda, prieduchy sa uzavrú aj na svetle. Uzavretie prieduchov dokáže vyvolať tiež ultrafialové žiarenie.

Transpiračný kvocient

Transpiračný koeficient je množstvo vody vyjadrené v gramoch, ktoré je potrebné na produkciu jedného gramu sušiny za vegetačné obdobie. Táto hodnota má význam v ekológii aj v poľnohospodárstve. Podľa nej možno určiť produktivitu biomasy rastlín. Len približne 0,01 až 0,08 vytranspirovanej vody rastlina použije na tvorbu sušiny. Transpiračný koeficient ovplyvňujú nielen vonkajšie faktory, ale aj druh rastliny. Podľa veľkosti transpiračného koeficientu možno rastliny rozdeliť na druhy s nízkym (napr. kukurica 180 gramov), stredne vysokým (obilniny, napr. pšenica 389 gramov, jačmeň 470 gramov), vysokým (zeleniny) a veľmi vysokým (buriny) transpiračným koeficientom.
Zemský povrch

Zemský povrch  je súhrn plôch, ktoré ohraničujú teleso Zeme. Zemský povrch má asi 510 065 600 km². Ohraničuje najvrchnejšiu zemskú vrstvu označovanú litosféra, ktorá je v kontakte, alebo prieniku s ostatnými sférami (atmosférou, biosférou alebo hydrosférou). Používa sa všeobecne pre popis javov, ktoré sa odohrávajú priamo na povrchu litosféry.
Slovany (Bratislava)

Slovany (historicky slov. Emmin dvor/Emmiháza, nem. Emmyhaus, maď. Emmyháza) je miestna časť v Bratislave v mestskej časti Bratislava-Nové Mesto v okrese Bratislava III.
Nachádzajú sa východne od niekdajšej, dnes nepoužívanej železničnej zastávky Bratislava-Slovany, ktorá je vedľa priecestia s Riazanskou ulicou na železničnej trati medzi stanicami Bratislava predmestie a Bratislava filiálka. 
Poznámka: V dôsledku zámeny železničnej stanice Bratislava filiálka so železničnou zastávkou Bratislava-Slovany ako aj zrejme pod vplyvom polohy v tej dobe plánovaných zavádzajúco pomenovaných projektov "Slovany" a "Nové Slovany" (ktoré sa dnes volajú Pri Mýte a Urban Residence) sa v materiáli "Program hospodárskeho a sociálneho rozvoja Mestskej časti Bratislava - Nové Mesto na roky 2007 – 2013" územie Slovany nesprávne umiestňuje niekde medzi dolný koniec Račianskej ulice a Trnavské mýto, čiže južne od skutočnej polohy historickej štvrte Slovany (teda južne od štvrte Slovany tak ako vyplýva z odbornej literatúry a historických máp).